|  |  |
| --- | --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” | |
| ФАКУЛТЕТ ПО НАУКИ ЗА ОБРАЗОВАНИЕТО И ИЗКУСТВАТА | |
| У Ч Е Б Е Н П Л А Н | |
| Утвърждавам: .................................. | Утвърден от Академически съвет с протокол  № ............. / ............... |
|  | |
| Професионално направление: **1.3 Педагогика на обучението по музика**  ОКС „Магистър” | |
|  | |
| Специалност: Музика  Магистърска програма: ***Музикална педагогика - ръководство на фолклорна формация*** | |
|  | |
| **Форма на обучение: редовно**  **Продължителност на обучението (брой семестри): 2** | |
|  | |
| Професионална квалификация: **Учител - музикален педагог, ръководител на фолклорна формация** | |

**Квалификационна характеристика**

***Специалност: Музика, Магистърска програма: Музикална педагогика - ръководство на фолклорна формация***

Магистърската програма е ориентирана към кандидатите, които желаят да надградят своите базисни знания и умения свързани със спецификата на музикалното изкуство, да координират, управляват и реализират музикалнообразователния процес в предучилищното и училищното образование. Комплексната насоченост на програмата осигурява широкопрофилна подготовка, даваща необходимите професионално-педагогически и социални компетентности, които трябва да притежава музикалният педагог. Професионалната подготовка на Магистъра – музикален педагог - ръководител на фолклорна формация предполага задълбочени теоретични познания в областта на българския музикален фолклор.

Теоретичната и практическата подготовка се реализира чрез задължителните, избираемите и факултативните учебни дисциплини, които подчертават теоретико-приложната насоченост на магистърската програма.

Придобитите в процеса на обучение професионални компетентности се изразяват в прилагането на иновативни методи и форми на работа, ориентирани към компетентностен подход в обучението, развиващ креативност и творческото мислене. Те са свързани и имат отношение към планирането и организирането на възпитателната дейност, откриването, регистрирането и развиването на музикалноизпълнителските и музикалноаналитините способности, когнитивните, социалните и творчески умения. Придобитите социални компетентности подпомагат изграждане на позитивна образователна среда, оказваща подкрепа, насочена към подобряване на резултатите от обучението, усвояване на знания. Придобиването на умения и нагласи, за самостоятелен живот, за междуличностно и междукултурно общуване, съдейства за възпитанието, развитието и изявата на личностния потенциал, насърчава и формира положително отношение към музикално изкуство.

В резултат от обучението студентите-магистри ще придобият квалификация учител по музика, приложима в сферата на образователните институции в системата на предучилищното и училищното образование (детските градини, училищата, центровете за подкрепа за личностно развитие и специализираните обслужващи звена).

Професионалната подготовка на магистъра по музикална педагогика обхваща следните области: психология, педагогика, музикална теория, музикален и танцов фолклор, компютърни технологии, мениджмънт и изпълнителско изкуство.

В Магистърска програма Музикална педагогика - ръководство на фолклорна формация могат да кандидатстват студенти завършили ОКС“ Бакалавър“. Завършилите други образователни направления, освен 1.3 Педагогика на обучението по…(музика) и 8.3 Музикално и танцово изкуство полагат интегриран кандидатстудентски изпит:

* по музикален инструмент, или пеене
* по теория на музиката

**1.Насоченост, образователни цели**

Квалификационната характеристика покрива целите на специалност Музика в образователно-квалификационната степен “Магистър”. Комплексната насоченост на програмата разширява параметрите на необходимите компетентности, на завършилия специалист с квалификационно наименование (професионална квалификация) Учител - музикален педагог, ръководител на фолклорна формация. Теоретичната и практична подготовка в областта на музикалното изкуство се съчетава с необходимите професионални компетентности в областта на българския музикален фолклор. Квалификационната характеристика на музикалния педагог – ръководител на фолклорна формация изисква следните умения и знания:

* Планира, организира и провежда преподавателска и възпитателна дейност в часовете по музика посредством развиване на музикалните способности на учениците.
* Открива, регистрира и развива музикалните способности на учениците посредством дейностите- възприемане, възпроизвеждане и импровизация.
* Изгражда музикалноизпълнителски, музикалноаналитични, когнитивни, социални и творчески компетентности в ученика, в контекста на ключовите компетентности, съобразно Европейската квалификационна рамка .
* Формира на практически умения съобразно спецификата на музикалнообразователния процес.
* Стимулира творческата изява и развитие на учениците.
* Прилага методи и подходи стимулиращи личностното развитие на учениците.
* Повишава комуникативните умения на учениците посредством социалната роля на музиката.

**2.Обучение (знания и умения, необходими за успешна професионална дейност; общо теоретична и специална подготовка и др.)**

Тази цел се покрива с квалификационната характеристика на специалност, в която се посочва какво трябва да знае и умее завършилият специалист с квалификационно наименование учител по музика:

* Притежава широк спектър от теоретични и практически знания за развиване на творческите способности на учениците.
* Познава спецификата на индивидуалната самостоятелна творческа изява.
* Познава спецификата на груповото музициране.
* Планира и организира индивидуалната и колективната творческа изява на учениците в процеса на музикално-изпълнителската дейност;
* Прилага подходящи и специфични методи за оценка на постиженията на учениците, съобразени с възрастта и степента на трудност.
* Притежава познания свързани с ключови копетентности заложени в Европейската квалификационна рамка за учене през целия живот.
* Притежава знания в областта на стратегиите и прилаганите политики насочени към развиване на уменията на учениците.
* Притежава знания за реализиране на интердисциплинарно обучение посредством средствата на съвременните информационни и комуникационни технологии.
* Демонстрира способност за справяне с организационни проблеми;
* Разбира заложените цели и очаквани резултати в контекста на музикалнообразователния процес.

**3.Професионална реализация**

Квалификационната характеристика определя и длъжностната характеристика на магистъра по музикална педагогика. Той има право да работи като:

* учител по музика в системата на предучилищното и училищното образование (детските градини, училищата, центровете за подкрепа за личностно развитие и специализираните обслужващи звена)
* Учител, преподавател, музика в занимания по интереси
* Учител, музика в център за подкрепа за личностно развитие и в Националния дворец на децата